2017 yilning 16 oktabr kuni taxminan soat 23:50larda R.X. mast holatda, Shayxontohur tumani hududida fuqaro S.T. bilan o‘rtalarida kelib chiqqan janjal oqibatida, unga oshxona pichog‘i bilan og‘ir tan jarohati yetkazgan. Bu haqda poytaxt IIBB xabar berdi. Natijada S.T. birinchi sonli shahar klinik shifoxonasiga olib borilib, unga "ko‘krak qafasi chap tomonlama sanchilgan-kesilgan jarohati” tashxisi qo‘yilgan. Mazkur holat yuzasidan Shayxontohur tumani IIB huzuridagi Tergov bo‘limi tomonidan O‘zbekiston Respublikasi JKning 104-moddasi 1-qismi (qasddan badanga og‘ir shikast yetkazish) alomatlari bilan jinoyat ishi qo‘zg‘atilgan. Hozirda dastlabki tergov harakatlari davom ettirilmoqda.